Tatoeba sentences — language code: lat
Venit Moyses et, convocatis maioribus natu populi, exposuit omnes sermones, quos mandaverat Dominus.
Responditque universus populus simul: Cuncta, quæ locutus est Dominus, faciemus.
Cumque rettulisset Moyses verba populi ad Dominum, ait ei Dominus: Ecce ego veniam ad te in caligine nubis, ut audiat me populus loquentem ad te et tibi quoque credat in perpetuum.
Nuntiavit ergo Moyses verba populi ad Dominum, qui dixit ei: Vade ad populum et sanctifica illos hodie et cras; laventque vestimenta sua.
Et sint parati in diem tertium. In die enim tertio descendet Dominus coram omni plebe super montem Sinai.
Constituesque terminos populo per circuitum et dices: Cavete, ne ascendatis in montem nec tangatis fines illius; omnis, qui tetigerit montem, morte morietur.
Manus non tanget eum, sed lapidibus opprimetur aut confodietur iaculis; sive iumentum fuerit, sive homo, non vivet. Cum cœperit clangere bucina, tunc ascendant in montem.
Descenditque Moyses de monte ad populum et sanctificavit eum; cumque lavissent vestimenta sua, ait ad eos: Estote parati in diem tertium; ne appropinquetis uxoribus vestris.
Iamque advenerat tertius dies, et mane inclaruerat; et ecce cœperunt audiri tonitrua ac micare fulgura et nubes densissima operire montem, clangorque bucinæ vehementius perstrepebat; et timuit populus, qui erat in castris.
Cumque eduxisset eos Moyses in occursum Dei de loco castrorum, steterunt ad radices montis.
Totus autem mons Sinai fumabat, eo quod descendisset Dominus super eum in igne, et ascenderet fumus ex eo quasi de fornace. Et tremuit omnis mons vehementer.
Et sonitus bucinæ paulatim crescebat in maius; Moyses loquebatur, et Deus respondebat ei cum voce.
Descenditque Dominus super montem Sinai in ipso montis vertice et vocavit Moysen in cacumen eius.
Quo cum ascendisset, dixit ad eum: Descende et contestare populum, ne velit transcendere terminos ad videndum Dominum, et pereat ex eis plurima multitudo.
Ulula cum lupis, cum quibus esse cupis.
Thomas maritus est et Bostoni habitat.
Sacerdotes quoque, qui accedunt ad Dominum, sanctificentur, ne percutiat eos.
Dixitque Moyses ad Dominum: Non poterit vulgus ascendere in montem Sinai, tu enim testificatus es et iussisti dicens: "Pone terminos circa montem et sanctifica illum".
Cui ait Dominus: Vade, descende; ascendesque tu et Aaron tecum, sacerdotes autem et populus ne transeant terminos nec ascendant ad Dominum, ne interficiat illos.
Descenditque Moyses ad populum et omnia narravit eis.
Locutusque est Deus cunctos sermones hos: Ego sum Dominus Deus tuus, qui eduxi te de terra Aegypti, de domo servitutis.
Vulnerant omnes, ultima necat.
Non facies tibi sculptile neque omnem similitudinem eorum, quæ sunt in cælo desuper et quæ in terra deorsum et quæ in aquis sub terra.
Non adorabis ea neque coles, quia ego sum Dominus Deus tuus, Deus zelotes, visitans iniquitatem patrum in filiis in tertiam et quartam generationem eorum, qui oderunt me, et faciens misericordiam in milia his, qui diligunt me et custodiunt præcepta mea.
Non assumes nomen Domini Dei tui in vanum, nec enim habebit insontem Dominus eum, qui assumpserit nomen Domini Dei sui frustra.